
[bookmark: _Toc459897270]Innledning 

Harstad ble erklært som verdens første friby for musikere i februar 2013. I desember 2014 ankom kommunens første fribymusiker, Abazar Hamid. Harstad kommune har som mål å ta imot en ny fribymusiker annen hvert år.  
Manualen er et verktøy som skal vise arbeids- og ansvarsoppgaver. Den skal være en plattform for samarbeidet mellom de ulike aktørene som er knyttet til ordningen.  Manualen revideres hvert annet år og behandles administrativt.

[bookmark: _Toc459897271]Historikk
[bookmark: _Toc459897272]Opprinnelse
Det første Cities of Asylum Network (INCA) ble grunnlagt i 1993 av The International Parliament of Writers som respons på drap av forfattere i Algerie. Salman Rushdie, Wole Soyinka og Vaclav Havel er blant de som her har vært presidenter og rådsmedlemmer.  Ideen om å skape et nettverk av byer som ga forfulgte forfattere beskyttelse ble først iverksatt av Barcelona og raskt etterfulgt av mange andre.  Organisasjonen ble oppløst i 2005, men ordningen forble intakt.  
International Cities og Refuge Network, ICORN, ble opprettet i Stavanger i juni 2006 på Stavanger kulturhus, Sølvberget. I 2010 ble ICORN en uavhengig medlemsorganisasjon og i 2014 stemte ICORNs generalforsamling for å utvide gruppen til også å omfatte forfulgte kunstnere, inkludert musikere. 
[bookmark: _Toc459897273]Harstad
Harstad kommune ble i 2012 kontaktet av organisasjonen Safemuse med forespørsel om Harstad kunne tenke seg å ta ansvaret for å etablere en fribyordning for musikere etter samme modell som fribyforfatterordningen gjennom ICORN og Norsk PEN.  Harstad kommune takket ja til dette, og Harstad kommune ble utropt til å være verdens første friby for musikere.  I samarbeid med Norsk PEN og ICORN, fikk Harstad sin første fribymusiker i desember 2014.

Safemuse - Safe Havens for Artists ble etablert i 2013 med Harstad kommune som ett av de første medlemmene. Fra 2011 til 2013 var Safemuse et prosjekt under Creo, og som sådan tok prosjektleder herfra først kontakt med Troms fylkeskommune og senere Harstad kommune. Målet med initiativet var å gi truede og forfulgte musikere beskyttelse på lik linje med det ICORN da gjorde for i hovedsak forfattere og skribenter. Safemuse fikk imidlertid ikke innstillingsrett til flytktningkvoten slik ICORN hadde, og Safemuse som da i samarbeid med organisasjonen Freemuse hadde presentert alternative musikere til første fribyopphold i Harstad, anbefalte kommunen å søke medlemskap i ICORN, for slik å kunne ta i mot musikere.

[bookmark: _Toc459897274]Roller
Fribyen Harstad har valgt å organisere arbeidet gjennom en tverrfaglig styringsgruppe som ivaretar de oppgaver og forpliktelser som ligger i ordningen, slik at fribymusikeren følges opp på en helhetlig måte. Her legges det til rette for at forpliktelser etter Integreringsloven kan kombineres med de behov musikeren har for å kunne fortsette sin kunstneriske karriere.
[bookmark: _Toc459897275]Styringsgruppe
ARBEIDSOPPGAVER OG MANDAT
Styringsgruppen skal inneha kompetanse og beslutningsmyndighet slik at nødvendige koordinerende og operative oppgaver ivaretas. Dette inkluderer både den menneskelige og den kunstneriske siden ved oppholdet, sett i sammenheng med de krav som stilles gjennom Integreringsloven og politiske vedtak i Harstad kommune.  
Styringsgruppens sammensetning og dens koordinerende rolle vurderes som helt avgjørende for tilrettelegging av fribymusikerens kunstneriske virke. 
Medlemmer:
· Kultursjef, Harstad kommune (styringsgruppens leder)
· Biblioteksjef Harstad kommune
· Kulturrådgiver Harstad Kommune
· Leder Scene Nord avdeling Harstad (Troms Fylkeskommune)
· Produsent Scene Nord avdeling Harstad (Troms Fylkeskommune)
· Enhetsleder Integreringsenheten 
· Andre aktører innkalles etter behov
Styringsgruppens leder er ansvarlig for å innkalle til møter som avholdes minimum tre ganger per semester.  Møtene skal innledes med orientering/status fra de enkelte medlemmer. Styringsgruppen har ansvar for at det fremmes sak til politisk utvalg for oppvekst og kultur ved utgangen av hver fribyperiode. 
[bookmark: _Toc459897276]Harstad kommune 
[bookmark: _Toc459897277]ADMINISTRASJON/POLITISK
Kultursjef med ansvar for kultur sørger for nødvendig informasjon mellom styringsgruppen og de politiske styringsorganer. Kultursjef koordinerer nødvendige tiltak internt i Harstad kommune som ikke kan løses innenfor styringsgruppens mandat. Fribymusikeren er Harstad kommunes gjest i fribyperioden. Kommunen vil da være forpliktet til å legge til rette for at musikeren kan knytte kunstneriske nettverk og utøve sitt kunstneriske virke.

[bookmark: _Toc459897279]KULTURENHETEN
[bookmark: _Toc459897280]Kultursjef og kulturrådgiver sitter i styringsgruppen. Kulturenheten er et av flere kontaktpunkt for fribymusikeren og skal være behjelpelig med å sette fribymusikeren inn i det lokale kulturlivet. 
Kulturenheten besitter et stort kunstnerisk nettverk som stilles til disposisjon for fribymusikeren. Dette nettverket kan gi rom for å utvikle nye samarbeid, som igjen danner et grunnlag for en musikertilværelse med utgangspunkt i Harstad.  

Kulturenheten kan tilby øvingsrom/ kontorfasiliteter dersom dette er ønskelig, og avtales eventuelt nærmere ved behov. 

Kulturenheten kan også tilby praksisplass i sin tjeneste, som en del av fribymusikerens introduksjonsprogram. Dette avtales eventuelt nærmere ved behov. 
Kulturenheten er ansvarlig for praktisk hjelp ved reise, økonomi og logistikk for fribymusikeren der dette er relevant. Enheten har også budsjettansvar for fribymusikerens stipend tildelt av Utenriksdepartementet, samt ansvar for disponering av midler og rapportering til Norsk PEN på bruk av dette stipendet. 
[bookmark: _Toc459897281]
HARSTAD BIBLIOTEK
[bookmark: _Toc459897283]Biblioteksjef Harstad kommune sitter i styringsgruppen. Harstad bibliotek er et av flere kontaktpunkter for fribymusikeren Biblioteket skal være en arena for møter mellom fribymusikeren og bibliotekets brukere, og bidra til kulturelle møter som danner grunnlag for en musikertilværelse med utgangspunkt i Harstad.  
Harstad bibliotek har ansvar for musikkbibliotektjenesten i Troms fylke, og skal så langt som mulig bistå fribymusikeren med å skaffe tilveie musikk og notemateriale etter de behov fribymusikeren har.  
INTEGRERINGSENHETEN
Enhetsleder for Integreringsenheten sitter i styringsgruppen. Enheten har hovedansvar for bosetting og helsekartlegging av fribymusikeren, samt koordinering og oppfølging av introduksjonsordningen i henhold til Integreringslovens bestemmelser. Enheten har ansvar for å innhente samtykke fra fribymusikeren for deling av relevant informasjon rundt den enkeltes sak. 

Enhetsleder for integreringsenheten tar kontakt med kultursjef eller andre medlemmer av styringsgruppa dersom det er forhold knyttet til fribymusikeren som kan være til hinder for at introduksjonsordningen ikke kan gjennomføres etter gjeldende lovverk og føringer.  
Integreringsenheten er ansvarlig for å tilpasse introduksjonsprogram og opplæring til den enkelte fribymusiker. 

[bookmark: _Toc459897287]TROMS FYLKESKOMMUNE VED SCENE NORD
Troms Fylkeskommune ved  Scene Nord sitter i styringsgruppen med leder og ansvarlig produsent for fribymusikeren. 
Landsdelsmusikerordningen hos Scene Nord med sine profesjonelle musikere og produsenter er et viktig bindeledd som kan legge til rette for nettverksbygging og kunstnerisk virksomhet. Ansvarlig produsent hos Scene Nord har fribymusikeren som en del av sin artistportefølje, og samarbeider tett med Kulturenheten i kommunen. Dette ivaretar og legger et grunnlag for en kunstnerisk karriere og gir tilgang på det samme profesjonelle apparatet som for andre musikere i Scene Nord. 

[bookmark: _Toc459897288]Andre aktører 
SafeMUSE
Safemuse er en ideell organisasjon som arbeider for kunstnerisk frihet. Safemuse tilbyr forfulgte og truede musikere og andre kunstnere et trygt sted å bo og arbeide gjennom residensopphold. Safemuse er basert i Oslo, og driver egne residensprogram.

Safemuse bidrar med nettverksbygging og faglig støtte til Harstad kommune for å gjøre forholdene bedre for den enkelte fribymusiker, og knytte nasjonale og internasjonale kontakter. Safemuse arbeider tett med den internasjonale organisasjonen Freemuse, som dokumenterer brudd på kunstnerisk ytringsfrihet verden over og som i tillegg arbeider med menneskerettighetsbasert forskning, påvirkning og kampanjer for å påvirke internasjonale politikere og beslutningstakere. Freemuse har rådgivende status overfor FN og UNESCO.   
[bookmark: _Toc459897290]
ICORN
The International Cities of Refuge Network, ICORN, er et internasjonalt nettverk bestående av over 70 byer som fungerer som ambassadører for menneskerettigheter og ytringsfrihet ved å være vert for forfulgte forfattere, artister og kunstnere i en periode på to år. For forfatterne og kunstnerne betyr fribyordningen at de kommer seg i trygghet, til et sted hvor de kan uttrykke seg fritt uten å frykte å bli sensurert eller kneblet. 
Harstad er sammen med 24 andre norske kommuner en del av nettverket som har spredt over hele verden. Siden 2006 har ICORN og fribyene bidratt til å skape en trygg havn for omkring 220 forfulgte forfattere og kunstnere. Slik har både forfattere, bloggere, poeter, journalister, tegneserieskapere, musikere, dramatikere, og andre kunstnere kunnet fortsette å være en stemme, også for de mange som har blitt fratatt retten til å ytre seg fritt.  
ICORN har sitt sekretariat i Stavanger. De formidler kunstnere til fribyene, samt bidrar til samarbeid og kommunikasjon mellom fribyene, kunstnere og samarbeidspartnere. ICORN samarbeider med internasjonale organisasjoner innenfor menneskerettigheter, migrasjon, kunst, journalistikk og litteratur, og har et tett samarbeid med PEN International som overvåker situasjonen i verden for forfattere, journalister, avistegnere og andre som blir forfulgt for sine ytringer. 

[bookmark: _Toc459897291]Norsk Pen
Norsk PEN er den norske avdelingen av PEN International, verdens største skribent- og ytringsfrihetsorganisasjon. Norsk PEN har ansvar for å følge opp den norske delen av fribyordningen i samarbeid med ICORN. Norsk PEN står blant annet ansvarlig for gjennomføring av årlige nettverkskonferanser for aktørene i de norske fribyene.  
Norsk PEN administrerer ordningen med et årlig stipend til hver friby fra Utenriksdepartementet. Stipendet er for tiden på inntil kr. 100.000 pr. år i 2 år og tildeles etter søknad.  Stipendet skal dekke utgifter fribymusikeren har i forbindelse med sitt virke, for eksempel innkjøp av instrument, reiser til nettverksmøter, festivaler og andre arrangementer. I tillegg kan det søkes om ekstra reisestipend til tidligere musikere, i forbindelse med deltakelse på ICORNs årlige samling i det internasjonale fribynettverket, og det årlige nasjonale fribynettverksmøtet arrangert av Norsk PEN. Norsk PEN har også en rådgivings- og kontaktrolle overfor de aktuelle byene og departementet når det gjelder disponeringen av fribystipendet.

[bookmark: _Toc459897292]Før musikerens ankomst
[bookmark: _Toc459897293]Kartlegging
Harstad kommune er avhengig av arbeidet ICORN, Norsk PEN og Safemuse gjør i forbindelse med kartlegging av hvilke artister som er på flukt på grunn av mangel på ytringsfrihet. ICORN er kommunens formelle samarbeidspart i prosessen frem til kontakt mellom musiker og friby kan etableres.  
[bookmark: _Toc459897294]Utvelgelse 
Den formelle prosessen for å kunne bli vurdert som fribymusiker følger ICORNS retningslinjer. ICORN er ansvarlig for å sikre at musikere som foreslås for et fribyopphold har et reelt behov for beskyttelse grunnet sitt kunstneriske virke, og at vedkommende er en profesjonell utøver. 
Når ICORN har gjort sitt arbeid vil man forelegge aktuelle kandidater for Harstad kommune. Av sikkerhetshensyn vil denne prosessen bli unntatt offentlighet og ingen dokumenter vil bli lagret i kommunenes journalsystem. Dokumenter fra ICORN over aktuelle kandidater vil bli gjennomgått av representanter for styringsgruppen.  Her vil aktuelle kandidater bli sett opp mot følgende kriterier før Harstad kommune sender en godkjennelse:
· Kunstnerisk kvalitet.
· Muligheter for å samhandle med Landsdelsmusikerne i Nord-Norge, herunder sjanger. 
· Muligheter for samarbeid med miljøer/institusjoner i Harstad og Nord-Norge ellers. 
· Muligheter for å kunne fortsette sitt virke som kultur- og musikkarbeider etter endt fribyopphold. 

[bookmark: _Toc459897295]Videre oppfølging etter utvelgelse  
Kultursjef i Harstad kommune er i samarbeid med enhetsleder integreringsenheten ansvarlig for å forberede mottak av fribymusikeren, eventuelt med familie. Her følges de samme retningslinjer som for bosetting av andre flyktninger i kommunen.
I tillegg skal kultursjefen sørge for at fribymusikeren blir presentert for kommunestyret og at det legges til rette for en pressekonferanse. Kultursjefen skal ta initiativ til innkalling av styringsgruppen og holde gruppen løpende orientert frem til ankomstdag.

[bookmark: _Toc459897296]Ankomst og bosettingsfase
Integreringsenheten har ansvar for forberedelser, bosetting og etablering av fribymusikeren. Her følges de samme retningslinjer, gjeldende lovverk og føringer som ved bosetting av andre flyktninger i kommunen.
Representanter for styringsgruppen møter fribymusikeren dagen etter ankomst, eller så snart det lar seg gjøre.  Kultursjef arrangerer møte med ordføreren i Harstad så snart som mulig etter ankomst.
I tillegg til normal bosettingsprosedyre, møter fribymusikeren styringsgruppen innen en uke, eller så snart det lar seg gjøre. Her får fribymusiker kunnskap om styringsgruppens mandat og den enkeltes rolle i den videre oppfølgingen.

[bookmark: _Toc459897297]Kunsterisk karriere 
[bookmark: _Toc459897298]Overordnet
· Fribymusikeren er forfulgt for sitt kunstneriske virke, og det kan være lett å forutsette at vedkommende har et ønske om å gjenoppta denne virksomheten snarlig etter ankomst. Samtidig må man være oppmerksom på at et fribyopphold vil være en stor omveltning både for den aktuelle musiker og dens familie, slik at fokuset på den kunstneriske karrieren kan komme på forskjellige tidspunkt for den enkelte. Der noen vil trenge tid til å bearbeide sine opplevelser vil andre ut og formidle sitt budskap nærmest umiddelbart. 
· Det vil være viktig at styringsgruppen i samråd med musikeren snakker om dette på et tidlig tidspunkt og at dette tilpasses den enkelte fribymusiker. 
· Deltakelse i Introduksjonsordningen må prioriteres. For at ordningen skal fungere optimalt er det en forutsetning at styringsgruppen påser at dette overholdes. Kunstnerisk karriere må derfor samordnes med de andre påkrevde oppgavene slik at føringer og lovpålagte oppgaver innenfor introduksjonsordningen ikke blir skadelidende. 
· Det skal legges til rette for at fribymusikeren ønsker å bli en del av det kulturelle mangfoldet i Harstad kommune og landsdelen ellers.

[bookmark: _Toc459897299]Introduksjon for media og samarbeidsparter 
[bookmark: _Toc459897300]Media
· Pressekonferanse og intervjuer med fribymusikeren og ordfører (med mulig kunstnerisk fremføring) 
· Eget presseskriv lages i samråd med kommunikasjonssjef i Harstad kommune.
· Tidspunkt er avhengig av den enkelte fribymusiker. 
For å sikre at alle nyankomne fribymusikere blir introdusert for både befolkningen i Harstad, men også mulige samarbeidspartnere, er det ønskelig at følgende punkter følges:
Pressekonferansen: 
· Pressekonferansen finner sted så raskt som mulig etter ankomst, og i samråd med fribymusikeren. 
· Pressekonferansen skal være første møte for media og Harstads befolkning med ny fribymusiker.  Inntil pressekonferansen avholdes er all informasjon vedrørende ankommet fribymusiker konfidensiell. 
· Pressekonferansen skal ledes av ordfører i Harstad kommune og det forventes at hele styringsgruppen er til stede. 
· Finnes ikke egnede eller godkjente bilder av fribymusikeren må dette ordnes før pressekonferansen
· Egen pressemelding skrives i samarbeid med fribymusikeren. Denne skal være tilgjengelig både på norsk og engelsk og være klar til utsendelse i forbindelse med pressekonferansen. 
· Harstad kommune er ansvarlig for gjennomføring av pressekonferansen og det er ønskelig at denne også strømmes på nett. 
· I samarbeid med fribymusikeren avklares det hvorvidt et kunstnerisk innslag er mulig som en del av pressekonferansen. 
· Tolk benyttes ved behov. 

[bookmark: _Toc459897301]Introduksjon for samarbeidsparter 
Møte med mulige samarbeidspartnere:
· Møte med Scene Nord
· Møte Kulturenheten/ Harstad bibliotek
· Presentasjon for Integreringsrådet
· Møte med kulturlivet i Harstad 
· Intern presentasjon Scene Nord: 
· Musikermøter
· Uformelle møter med administrasjon og stab 
· Mulig kunstnerisk åpning av Fylkesting

Presentasjonsskriv sendes mulige samarbeidspartnere og kontakter gjennom Scene Nords arrangørnettverk.

· Egen direktedialog med de festivaler som kan være mulige/aktuelt å booke på et tidlig tidspunkt (Festspillene i Nord-Norge, Riddu Riđđu, Førdefestivalen og Oslo World Music Festival med mer). 
[bookmark: _Toc459897302]Opplæring – hvordan leve som musiker i Norge? 
[bookmark: _Toc459897303]
· Opplæring/kurs i regi av Safemuse:
- Spillejobber og kontrakter, bransjestandard
- Innspillinger og kontrakter, bransjestandard
- Opphavsrett, utøverrettigheter, komponistrettigheter etc.
- Støtteordninger og fond

· Medlemsorganisasjoner:
- Aktuelle organisasjoner og deres virkeområde:
CREO – Forbundet for kunst og kultur
NOPA og Norsk komponistforening
TONO og GRAMO
m.m

 Disponering av stipend fra utenriksdepartementet
Staten gir gjennom Utenriksdepartementet et årlig stipend til hver friby som skal d skal gjøre det mulig for fribymusikeren å videreføre sitt arbeid for hhv. menneskerettigheter, demokratiutvikling, ytringsfrihet og kunstnerisk frihet.

Fordelingen av stipendet er i dag behovsprøvd og bli fordelt i to omganger med utgangspunkt i hva fribyen melder inn som forventede utgifter og faktisk forbruk. Stipendet er i dag på inntil kr 100.000 pr. år og det kan i tillegg søkes om ekstra reisestipend i forbindelse med tidligere musikeres deltakelse på nettverksmøter.
Midlene kan benyttes til innkjøp, aktiviteter og formidling både nasjonalt og internasjonalt, innenfor formålet med midlene. Dette inkluderer innkjøp av nødvendig utstyr som instrument og telefon- og datautstyr, reiser i forbindelse med nasjonale og internasjonale møter og arrangementer, og bidrag til produksjon og formidling av kunstnerisk arbeid. 
Dette er et stipend som skal gå til å utvikle kunstneren generelt, f.eks. som støtte til innkjøp av instrument, reiser til nettverksmøter, festivaler og andre ulike møter samt annet nødvendig utstyr.
Norsk PEN er delegert forvaltningen av UDs fribystipend og har i tillegg en rådgivnings- og kontaktrolle overfor de aktuelle byene og departementet.

[bookmark: _Toc459897304]Reiser, deltakelser på seminarer og møter 
[bookmark: _Toc459897305]Styringsgruppe 
Utover styringsgruppens egne møter forventes det at representanter fra gruppen er til stede på ICORNS årlige generalforsamling så langt det lar seg gjøre. Ved siden av diskusjoner rundt viktige temaer for ordningen er dette en essensiell arena for å knytte kontakter med tanke på den kunstneriske karrieren til fribymusikeren. 
Det forventes at en av kommunens representanter i styringsgruppen deltar på Norsk PENs årlige nettverksmøte sammen med fribymusikeren. 

Ly for stormen

Ly for stormen er en konferanse som tar opp temaet ytringsfrihet i kulturelle uttrykk. Ly for stormen ble første gang arrangert i 2017, da som en videreføring av arrangementet Music Freedom Day som ble arrangert i Harstad i 2015 og 2016, i samarbeid med og på initiativ fra Safemuse.

Målet for konferansen er å fremheve hvilke utfordringer ytringsfriheten møter i et kunstnerisk perspektiv. 

Konferansen arrangeres annen hvert år og i to deler: En åpen konferanse og en egen ungdomskonferanse, Ly for stormen UNG, i samarbeid med skoler i Harstad.
Ly for stormen er en fast post i Harstad kommunes budsjett- og økonomiplan med kr. 100. 000,- -

Konferansen arrangeres i samarbeid mellom Harstad kommune og Troms fylkeskommune ved Scene Nord. Styringsgruppen er ansvarlig for planlegging og gjennomføring av begge konferanser. 



Fribymusiker 
I henhold til avtale med ICORN og Norsk Pen skal fribymusikeren delta på nasjonale og internasjonale nettverkssamlinger.
Det forventes at fribymusikeren deltar på 8- 10 arrangement i regi av styringsgruppen i løpet av fribyperioden. Dette kan blant annet være pressekonferanse, presentasjon i formannskap/kommunestyre, kulturkafe, åpning av fylkesting, og arrangementer i regi av Harstad bibliotek i løpet av fribyperioden.
LY for stormen UNG er en del av kommunens arbeid med å styrke barn og unges medbestemmelse gjennom et tydelig elevdemokrati, og muligheten for å drøfte aktuelle samfunnspolitiske saker nasjonalt og globalt. For å løfte frem det globale perspektivet relatert til ytringsfrihet, legges det til rette for at fribymusikeren holder et innlegg demokrati og ytringsfrihet på konferansen. Det legges også til rette for et kunstnerisk innslag i denne forbindelse.

De fleste oppdrag utover dette kan ansees som honorerte og vil være basert på dialog mellom arrangør og Scene Nord på vegne av fribymusikeren. 

[bookmark: _Toc459897307]Oppfølging
[bookmark: _Toc459897308]Under fribyperiode
· Styringsgruppen vil være samarbeidsorgan og dialogpartner for fribymusikeren under hele oppholdet med faste møtepunkt.  

· Oppfølging i henhold til Integreringslovens bestemmelser og til enhver tids gjeldende retningslinjer og føringer for bosetting av flyktninger i Harstad kommune. 

· Kunstnerisk oppfølging og arbeid mot eksterne samarbeidsparter – Scene Nord: 
· Delta i produksjoner med Landsdelsmusikere
· Delta i produksjoner med eksterne musikere, igangsatt av Scene Nord
· Delta på oppdrag for eksterne arrangører

· Kunstnerisk samarbeid og prosjekt internt i kommunen:
· Se muligheter for å opptre gjennom Den kulturelle skolesekken og Den kulturelle spaserstokken
· Se muligheter for samarbeid med grunnskoler, SFO og barnehage
· Mulig arbeidspraksis hos Kulturenheten/ Harstad bibliotek
· Muligheter for deltakelse i Fargespill og andre kulturelle prosjekter ledet av kommunen

· Safemuse kan være en viktig faktor i nettverksbygging og opplæring: 
· Kontakt med andre aktuelle friby- og residensmusikere 
· Samarbeid med andre aktuelle musikere og artister
· Kontakt med kunstnerisk ytringsfrihetsmiljø internasjonalt, i Safemuse sitt nettverk 
· Deltakelse i Safemuse prosjekt og konserter
· Innspilling og utgivelse på Safemuse sin platelabel LIDIO

[bookmark: _Toc459897309]Etter fribyperiode

Det er etablert et «Kontaktforum for fribymusikere». Forumet består av styringsgruppen og aktuelle fribymusikere. Målet er å holde kontakten og bistå i forbindelse med musikernes kunstneriske utvikling og muligheter for nettverksutbygging med tanke på kunstneriske oppdrag.  Dette skjer jevnlig og ved behov.

[bookmark: _Toc459897310]økonomi 
· [bookmark: _Toc459897311]Det utløses et statlig integreringstilskudd fra IMDi ved bosetting av fribymusikeren, som skal benyttes til bosetting, etablering og oppfølging av den enkeltes introduksjonsprogram.

· Kommunen mottar årlig stipend fra Utenriksdepartementet for fribymusikeren på kr. 100. 000,- i fribyperioden. 

[bookmark: _Toc459897313]Oversikt over mulige samarbeidspartnere
· Harstad kommune
· Integreringsenheten 
· Kulturenheten og dens avdelinger Harstad kulturskole, Barn og unge fritid og Harstad bibliotek.

· Scene Nord 
· Landsdelsmusikerne i Nord-Norge
· Folkemusikk Nord
· Bok- og kulturbussen
· Den kulturelle skolesekken 

· Safemuse
· Freemuse 
· ICORN
· Norsk PEN
· Tidligere Fribymusikere 
· Andre Fribyer 
· Biblioteker 
· UKM Arctic 
· Musikk i Nordland
· Nord Norsk Jazzsenter 
· Kulturskoler 
· Harstad kulturhus
· Frivillige lag og foreninger
· Videregående skoler
· UiT – Norges arktiske universitet


· Norbottenmusiken 
· Festspillene i Nord- Norge, ILIOS- festivalen 
· Andre festivaler

[bookmark: _Toc459897315]Vedlegg 
1. Avtale mellom Harstad kommune og ICORN 
2. Avtale mellom Harstad kommune og Safemuse 

